wickkiey/tamil-wikipedia-chunked huggingface dataset:
# டோப்ளிட்சு அணி

நேரியல் இயற்கணிதத்தில் **டோப்ளிட்சு அணி** அல்லது **மூலைவிட்ட-மாறிலி அணி** (*Toeplitz matrix* , *diagonal-constant matrix*) என்பது இடமிருந்து வலமாக இறங்கும் மூலைவிட்டங்கள் ஒவ்வொன்றிலும் மாறாத உறுப்புகளைக் கொண்ட அணியாகும்.  
எடுத்துக்காட்டு:
:<math>
\begin{bmatrix}
a & b & c & d & e \\
f & a & b & c & d \\
g & f & a & b & c \\
h & g & f & a & b \\
i & h & g & f & a
\end{bmatrix}.
</math>  
*n*&times;*n* வரிசை கொண்ட டோப்ளிட்சு அணி *A* இன் அமைப்பு:
:<math>
A =
\begin{bmatrix}
a_{0} & a_{-1} & a_{-2} & \ldots & \ldots & a_{-(n-1)} \\
a_{1} & a_0 & a_{-1} & \ddots & & \vdots \\
a_{2} & a_{1} & \ddots & \ddots & \ddots & \vdots \\
\vdots & \ddots & \ddots & \ddots & a_{-1} & a_{-2}\\
\vdots & & \ddots & a_{1} & a_{0} & a_{-1} \\
a_{n-1} & \ldots & \ldots & a_{2} & a_{1} & a_{0}
\end{bmatrix}
</math>  
*A* இன் *i*,*j* ஆவது உறுப்பு *A*<sub>*i*,*j*</sub> எனில்,
:<math>A_{i,j} = A_{i+1,j+1} = a_{i-j}.\ </math>  
டோப்ளிட்சு அணி ஒரு சதுர அணியாக இருக்கவேண்டிய அவசியமில்லை.
# அயர்டன் சென்னா

**அயர்டன் சென்னா** (**Ayrton Senna** ; மார்ச்-21, 1960 - மே-1, 1994) என்பவர் பிரேசில் நாட்டைச் சேர்ந்த கார்பந்தய வீரராவார். இவர் பார்முலா 1 போட்டித்தொடரை 1988, 1990 மற்றும் 1991 ஆகிய ஆண்டுகளில் "மெக்லாரன்" அணிக்காக வென்றுள்ளார். பார்முலா 1 போட்டித்தொடர் வரலாற்றின் பெருவெற்றியாளர்களில் இவர் முதன்மையானவராகக் கருதப்படுகிறார். வில்லியம்சு அணிக்காக பங்கேற்ற 1994ஆம் ஆண்டு "சான் மரினோ கிராண்ட் ப்ரீ" போட்டியில் நிகழ்ந்த விபத்தில் காலமானார்.  
பல்வேறு கார்பந்தய வாக்கெடுப்புகளில் மிகச் சிறந்த மற்றும் மிகவும் செல்வாக்கான பார்முலா 1 கார்பந்தய வீரராக அயர்டன் சென்னா தேர்ந்தெடுக்கப்பட்டிருக்கிறார். இவர் போட்டிக்குத் தகுதிபெறும் ஒற்றைச் சுற்றில் கார் ஓட்டும் வேகத்தில் சிறந்தவராவார், 1988 முதல் 2006ஆம் ஆண்டுவரை அதிகமுறை பார்முலா 1 போட்டியை முதல் இடத்தில் இருந்து துவக்குதலில் சாதனையை வைத்திருந்தார். மேலும் இவரது மழைக்கால போட்டியோட்டத்துக்காகவும் சிறப்பான முக்கியத்துவம் பெறுகிறார், அவற்றுள் சில: 1984 மொனாகோ கிராண்ட் ப்ரீ, 1985 போர்த்துக்கீசிய கிராண்ட் ப்ரீ மற்றும் 1993 ஐரோப்பிய கிராண்ட் ப்ரீ. "மொனாகோ கிராண்ட் ப்ரீ" போட்டியில் ஆறுமுறை வென்று சாதனைபுரிந்துள்ளார். வரலாற்றில் அதிக போட்டிகள் வென்ற பார்முலா 1 வீரர்கள் பட்டியலில் ஐந்தாவது இடத்தில் இருக்கிறார்.
# அயர்டன் சென்னா

## மேலும் பார்க்க

- பார்முலா 1
# அயர்டன் சென்னா

## வெளியிணைப்புகள்

-
-
# ஒன்றுகளின் அணி

கணிதத்தில் **ஒன்றுகளின் அணி** (*matrix of ones* அல்லது *all-ones matrix*) என்பது மெய்யெண்களில் அமைந்த அணி; இவ்வணியின் ஒவ்வொரு உறுப்பும் 1 ஆக இருக்கும்.  
:எடுத்துக்காட்டுகள்:  
:<math>J_2=\begin{pmatrix}
1 & 1 \\
1 & 1
\end{pmatrix};\quad
J_3=\begin{pmatrix}
1 & 1 & 1 \\
1 & 1 & 1 \\
1 & 1 & 1
\end{pmatrix};\quad
J_{2,5}=\begin{pmatrix}
1 & 1 & 1 & 1 & 1 \\
1 & 1 & 1 & 1 & 1
\end{pmatrix}.\quad</math>  
சில மூலங்களில் ஒன்றுகளின் அணியானது ”அலகு அணி” என்றும் அழைக்கப்படுகிறது. ஆனால் அலகு அணி என்பது ஒன்றுகளின் அணியிலிருந்து முற்றிலும் வேறுபட்ட முற்றொருமை அணியைக் குறிக்கவும் பயன்படுத்தப்படுகிறது.
# ஒன்றுகளின் அணி

## பண்புகள்

*n×n* வரிசை கொண்ட ஒன்றுகளின் அணி *J* பின்வரும் பண்புகளைக் கொண்டிருக்கும்:  
- *J* இன் சிறப்பியல்புப் பல்லுறுப்புக்கோவை (characteristic polynomial): <math>(x - n)x^{n-1}</math>
- *J* இன் சுவடு *n*; *J* இன் [[அணிக்கோவையின் மதிப்பானது *n* = 1 எனில் 1 ஆகவும், *n* இன் பிற மதிப்புகளுக்கு 0 ஆகவும் இருக்கும்.
- *J* இன் தரம் 1; ஐகென் மதிப்புகள் மடங்கெண் 1 உடன் *n* ஆகவும், மடங்கெண் *n*−1 உடன் ”0” ஆகவும் இருக்கும்.
- முந்தைய பண்பின்படி, *J* ஒரு நேர்ம-வரைவு அணி#நேர்ம-அரைவரைவு அணியாக இருக்கும்.
- <math> J^k = n^{k-1} J, \mbox{ for } k=1,2,\ldots.\,</math>
- இதன் கிளை முடிவாக, <math>\tfrac1n J</math> அணி தன்னடுக்கு அணியாக இருக்கும்.
# தாடாசனம்

**தாடாசனம்** (*Tadasana*) என்பது ஓர் உடற்பயிற்சியாக நவீன யோகாவில் நிற்கும் நிலையில் செய்யும் யோகாசனமாகும். இது பல நிற்கும் நிலை ஆசனங்களுக்கு அடிப்படையாகும்.
# தாடாசனம்

## செய்முறை

1. நேராக நின்றுகொண்டு நேராகப் பார்க்க வேண்டும்.
1. கைகளை பக்கவாட்டில் உடலோடு ஒட்டி வைத்துக்கொள்ள வேண்டும்
1. இரு கால்களும் உடல் எடையைச் சமமாகத் தாங்க வேண்டும்.
1. முழங்கால் சிப்பு மேல்நோக்கித் தூக்கியவாறு இருக்க வேண்டும்.
1. தொடைகளும் பின்பக்கத் தசைகளும் இறுகியவாறு இருக்க வேண்டும்.
1. மூச்சை உள்ளுக்கு இழுத்து கைகளை மேலே தூக்க வேண்டும்.
1. கைகளை மேல்நோக்கி உயர்த்தும் நிலையில் கைகள் நேராகவும் விண்ணென்றும் இருக்க வேண்டும்.
1. கால்களின் நிலையை மாற்றக்கூடாது.
1. தோள்களுக்கு நேராகக் கைகளைக் கொண்டுவந்ததும் முழங்கைகளை மடக்கிக் கைகளைக் கூப்ப வேண்டும்.
1. கூப்பிய நிலையில் அக்கைகளின் அடிப்புறம் நேராக (தரைக்கு இணையாக) இருக்க வேண்டும்.
1. இந்நிலையில் மெதுவாக மூச்சை வெளியே விடவேண்டும்.
1. மூச்சை மெல்ல உள்ளிழுத்தபடி, மெதுவாகக் கைகளைத் தலைக்கு மேல் உயர்த்த வேண்டும்.
1. உள்ளங்கைகள் கூப்பிய நிலையில், ஒன்றோடொன்று ஒட்டியிருக்க வேண்டும்.
1. கைகளை மேல்நோக்கி உயர்த்தியவாறு குதிகால்களை மேலே தூக்க வேண்டும்.
1. அதே நிலையில் தலையை மேல் நோக்கி உயர்த்த வேண்டும்.
# தாடாசனம்

## செய்முறை

### வெளியேறும் விதம்

1. குதிகாலைக் கீழே இறக்க வேண்டும்.
1. மூச்சை மெதுவாக வெளியேற்றியபடி கைகளைத் தளர்த்த வேண்டும்.
1. கைகளைக் கீழே தொங்கப் போடலாம் அல்லது கூப்பிய நிலையிலேயே மார்பை ஒட்டியபடி வைக்கலாம்.
1. மீண்டும் மூச்சை உள்ளே இழுத்தபடி கைகளையும் குதிகாலையும் தூக்கவும்.
1. பின்னர் பழையநிலைக்கு வர வேண்டும்.
1. விரல்களைக் கோத்தபடியும் கைகளை மேலே தூக்கலாம்.
# தாடாசனம்

## பயன்கள்

நின்றநிலையில் செய்யும் ஆசனங்களுக்கு இது அடிப்படையான ஆசனமாகும். நின்றநிலையில் செய்யும் ஆசனங்களைச் செய்ய இந்த ஆசனப் பயிற்சி உதவுகிறது. இவ்வாசனத்தைச் செய்வதால் உடலின் எல்லாத் தசைகளும் புத்துணர்ச்சி பெறும்; கணுக்கால்கள், தொடைகள், அடி வயிறு, முதுகு ஆகியவை பலமாகும்.
# சீழ்க்கைச்சிரவி

**சீழ்க்கைச்சிரவி**அல்லது **சீழ்க்கைச் சிறகி** (Fulvous whistling duck – *Dendrocygna bicolor*) என்பது ஆழமில்லாத ஈரநிலங்களிலும் சதுப்புநிலங்களிலும் காணப்படும் ஓர் வகை உயர்ந்து மெலிந்த வாத்தாகும். இவை பல்வேறு வெப்பமண்டலப் பகுதிகளான மெக்சிகோ, அமெரிக்கா, மேற்கிந்தியத் தீவுகள், தென் அமெரிக்கா, சகாராவுக்குத் தெற்கே உள்ள ஆப்பிரிக்கா, இந்திய துணைக்கண்டம் ஆகிய பகுதிகளில் இனப்பெருக்கம் செய்கின்றன. இந்தியா<nowiki/>வில் குறிப்பாக அசாம், மேற்கு வங்காளம், ஒடிசா, தெலுங்கானா, தமிழ்நாடு மற்றும் கேரளம் ஆகிய பகுதிகளில் இவை காணப்படுகின்றன. காகிநாடாவிற்குத் தெற்கே தமிழ்நாட்டின் கிழக்குக் கடற்கரையை ஒட்டிய பகுதிகளில் இராமநாதபுரம் வரை இவற்றின் இனப்பெருக்க மண்டலமாகும்.
# சீழ்க்கைச்சிரவி

## உடல் தோற்றம்

இது 48 – 53&nbsp;cm மொத்த நீளமும் நீண்ட பழுப்பு நிற அலகும் உடையது. கருஞ்சிவப்பு மஞ்சள் நிறத் தலை மற்றும் கழுத்துடனும் நன்கு கருத்த கோடு பின்புற கழுத்திலும் கழுத்தில் கருமை நிற கீற்றுகளும் இவ்வாத்தை இனங்காண உதவும் களக் குறிப்புகளாகும். மேலும் பக்கவாட்டில் தெளிவான கீற்றுகளும் மங்கிய பழுப்பு நிறத்திட்டு முன் இறக்கையிலும் வெண்மை நிறப்பட்டை வால் மேற்போர்வை இறகுகளில் காணப்படும்.
# சீழ்க்கைச்சிரவி

## வாழ்விடம்

ஆழமில்லாத ஏரிகள், நெற்பயிர் விளைநிலங்கள் மற்றும் ஈரநிலங்கள் ஆகிய இடங்களில் இவ்வாத்துகளைக் காணலாம்.
# பெங்களூரு கால்பந்துக் கழகம்

**பெங்களூரு கால்பந்துக் கழகம் **கர்நாடக மாநிலம் பெங்களூருவில் அமைந்துள்ள ஒரு கால்பந்தாட்டக் கழகமாகும். இக்கழகம் இந்தியாவின் தலை சிறந்த கால்பந்தாட்டப் போட்டித் தொடரான ஐ-லீக்கில் விளையாடுகிறது. இக்கழகத்தின் இப்போதைய உரிமையாளர் மும்பையைத் தலைமையிடமாகக் கொண்டு இயங்கும் ஜே.எஸ்.டபிள்யூ குழுமமாகும். 24000 இருக்கைகளைக் கொண்ட ஸ்ரீ காண்டீரவா அரங்கம் இவர்களின் தாய் அரங்கமாகும்.  
2013ஆம் ஆண்டு சூலை மாதம் தொடங்கப்பட்ட இந்த அணி ஆங்கில கால்பந்துக் கழகங்களின் வழியில் செயல்பட்டு வருகிறது. துவக்கம் முதலே சமூகத்தின் பங்களிப்போடு மக்களின் ஈடுபாட்டை வளர்க்கும் விதமாக பல்வேறு செயல்பாடுகளை செய்து வருகிறது. 2014ஆம் ஆண்டு ஏப்ரல் மாதம் இளைஞர்களிடம் கால்பந்து ஆர்வத்தை வளர்க்கும் விதமாக பி.எப்.சி கால்பந்து பள்ளியை ஆரம்பித்தது.
# பெங்களூரு கால்பந்துக் கழகம்

## வரலாறு

### துவக்கம்

2013ஆம் ஆண்டு சனவரி மாதம் மும்பை டைகர்சு அணி (அன்றைய டோட்சால் கால்பந்துக் கழகம்) அந்த ஆண்டிற்கான இரண்டாம் நிலை ஐ-லீக் போட்டிக்கான பதிவை மேற்கொள்ளவில்லை என்ற தகவல் வெளியானது. அதற்கு ஈடாக அகில இந்திய கால்பந்து சம்மேளனத்துக்கு நேரடி பணப் பரிவர்த்தனை மூலமும் 2017ஆம் ஆண்டுக்குள் அவர்களது தாய் நகரமான மும்பை<nowiki/>யில் ஒரு கால்பந்து அரங்கம் அமைப்பது என்ற உறுதியின் பேரிலும் நேரடியாக முதல் நிலை ஐ-லீக் போட்டிகளில் கலந்து கொள்ளும் வாய்ப்பினைப் பெற்றது. இதே நேரத்தில் நிறுவன அணிகளான ஏர் இந்தியா கால்பந்துக் கழகம் மற்றும் ஓ.என்.ஜி.சி ஆகியற்றின் பங்கேற்பும் கேள்விக்குறியாய் இருந்தது. எனவே 2013-14ஆம் ஆண்டிற்கான ஐ-லீக் போட்டிகளில் தனியார் நிறுவங்களின் அணிகளை நேரடியாக முதல் நிலைப் போட்டிகளில் கலந்துகொள்ள அனுமதிப்பது என்ற முடிவு எடுக்கப்பட்டது.  
2013ஆம் ஆண்டு சனவரி 15 அன்று அகில இந்திய கால்பந்து சம்மேளனம் வெளியிட்ட செய்தியின்படி, தனியார் நிறுவங்களின் இரு அணிகள் ஏர் இந்தியா மற்றும் ஓ.என்.ஜி.சி ஆகியற்றின் இடத்தை நிரப்பும் என்றும் அதற்கான ஒப்போலை வெளியிடப்படும் என்றும் அறிவிக்கப்பட்டது. மேலும் அணிகளுக்கு உரிமை கோரும் நிறுவனங்கள் தனது தாய் நகரங்களாக கோவா, கொல்கத்தா தவிர்த்த மற்ற நகரங்களைக் கொண்டிருக்க வேண்டும் என்றும் கூறப்பட்டிருந்தது.  
புதிய அணிகளுக்காக ஜே.எஸ்.டபிள்யூ குழுமம், டோட்சால் குழுமம் மற்றும் கேரளாவைச் சார்ந்த கூட்டமைப்பு ஆகிய மூன்று விண்ணப்பங்கள் வந்திருந்தன. அதே ஆண்டு மார்ச் 28 அன்று ஜே.எஸ்.டபிள்யூ குழுமம் புதிய அணிக்கான அனுமதி பெற்றதாக அதிகாரப்பூர்வமாக அறிவிக்கப்பட்டது. இந்த அணியை அக்குழுமத்தின் விளையாட்டுப் பிரிவான ஜே.எஸ்.டபிள்யூ ஸ்போர்ட்ஸ் நடத்தும் எனவும், அணி பெங்களூரு நகரை மையமாகக் கொண்டு இயங்கும் எனவும் அறிவிக்கப்பட்டது. மேலும் பெங்களூரு நகரத்தில் கால்பந்துக்கான உட்கட்டமைப்பை ஏற்படுத்தவும், இளைஞர்களுக்கான பயிற்சி மையத்தை அமைக்கவும் அக்குழுமம் ஒப்புக்கொண்டது.  
இரு மாதங்கள் கழித்து, சூலை 20ஆம் தேதி பெங்களூரு கால்பந்து மைதானத்தில் நடந்த பெரு நிகழ்வில் அணியின் பெயரும் முத்திரையும் அறிமுகப்படுத்தப்பட்டது. இவ்விழாவின் நிகழ்விடமான பெங்களூரு கால்பந்து அரங்கம் அவ்வணியின் முதல் தாய் அரங்கமாய் இருக்கும் என்றும் அறிவிக்கப்பட்டது
# பெங்களூரு கால்பந்துக் கழகம்

## வரலாறு

### ஆஷ்லி வெஸ்ட்வுட் காலம் (2013–2016)

பெங்களூர் கால்பந்து கழகம் அனுமதி கிடைத்தவுடன் ஒப்பமிட்ட முதல் வீரர் மும்பை டைகர்சு அணிக்காக முந்தைய பருவத்தில் விளையாண்ட இந்திய வீரர் தோய் சிங் ஆவார். அதன் பின் அவர்கள் அணியின் தலைமைப் பயிற்றுனராக இங்கிலாந்தைச் சேர்ந்த ஆஷ்லி வெஸ்ட்வுட்டை ஒப்பமிட்டனர். இவர் முன்னாள் மேன்செஸ்டர் யுனைடெட் இளைஞர் அணி வீரர் மற்றும் பிளாக்பர்ன் ரோவர்ஸ் அணி துணைப் பயிற்றுனர் ஆவார். பின் ஆங்கில கால்பந்துத் தொடரின் பிரபல வீரர்களான ஜான் ஜான்சன் மற்றும் கர்டிஸ் ஒசானோ ஆகியோரை ஒப்பமிட்டனர். இதன் மூலம் நாடு முழுவதும் கால்பந்து வட்டத்தில் மிகப்பெரிய அதிர்வலைகளை அணியின் தொடக்கத்திலேயே ஏற்படுத்தினர். சில நாட்களுக்கு பின் இந்திய தேசிய கால்பந்து அணியின் தலைவரும் முன்னாள் மேஜர் லீக் கால்பந்துத் தொடரின் வீரருமான சுனில் சேத்ரி<nowiki/>யை ஒப்பமிட்டனர்.  
பெங்களூரு அணியின் முதல் போட்டி இந்திய தேசிய கால்பந்து அணிக்கு எதிரான நட்புறவுப் போட்டியாகும். 2013ஆம் ஆண்டு தெற்காசிய கால்பந்து கோப்பைக்கான இந்திய அணியின் பயிற்சி ஆட்டமாக அமைந்த இந்த போட்டி 1-1 என்று சமனில் முடிந்தது. ஐ-லீக் தொடரில் பெங்களூரு அணியின் முதல் போட்டி 2013 செப்டம்பர் 22 அன்று மோகன் பகான் கால்பந்து கழகத்துக்கு எதிராக நடந்தது. பெங்களூரு அணியின் முதல் அதிகாரப்பூர்வ கோலை சீன் ரூனி அடிக்க ஆட்டம் 1-1 என்று சமனில் முடிந்தது. அணியின் முதல் வெற்றி அடுத்த ஆட்டத்திலேயே கிடைத்தது. ரங்கடாஜியத் கூட்டிணைவு கால்பந்து கழகத்திற்கு எதிரான ஐ-லீக் போட்டியின் 3-0 என வெற்றிக் கணக்கை துவக்கியது.  
2014 ஏப்ரல் அன்று டெம்போ கால்பந்து கழகத்துக்கு எதிரான போட்டியில் 4-2 என்று வெற்றி பெற்ற பெங்களூரு அணி தான் பங்கேற்ற முதல் தொடரிலேயே கோப்பையை வென்று சாதனை படைத்தது.  
2014-15ஆம் ஆண்டில் பெடரேசன் கோப்பையை வென்று தனது வெற்றிப் பயணத்தை தொடர்ந்தது. அவ்வாண்டின் ஐ-லீக் போட்டியில் வெற்றிக்கு மிக அருகில் வந்து மோகன் பகான் அணியிடம் கோப்பையை பறிகொடுத்தது. எனினும் இரண்டாம் இடம் பெற்றதன் மூலம் பெருமைமிகு ஆசிய சாம்பியன் தொடருக்கும் பின் ஆசிய கால்பந்துக் கூட்டமைப்புக் கோப்பை<nowiki/>க்கும் தகுதி பெற்றது.  
அடுத்து வந்த 2015-16ஆம் பருவத்தில் தனது இரண்டாவது ஐ-லீக் கோப்பையை வென்றது பெங்களூரு. மேலும் ஆசிய கால்பந்து கூட்டமைப்புக் கோப்பைக்கான போட்டியில் காலிறுதி வரை முன்னேறி புதிய சாதனை படைத்தது. அப்பருவத்தின் இறுதியில் அணியுடனான சுமூக உடன்பாட்டின் அடிப்படையில் ஆஷ்லி வெஸ்ட்வுட் வெளியேறினார்.
# பெங்களூரு கால்பந்துக் கழகம்

## வரலாறு

### ஆல்பர்ட் ரோகா காலம் (2016 - இன்று வரை)

பெங்களூரு கால்பந்துக் கழகம் இரண்டு ஆண்டுகளுக்கு பார்சிலோனா கால்பந்து கழகத்தில் துணைப் பயிற்றுனராக பணியாற்றிய ஆல்பர்ட் ரோகாவை தலைமைப் பயிற்றுனராக நியமித்தது. அவரது தலைமையின் கீழ் பெங்களூரு ஆசிய கால்பந்துக் கூட்டமைப்புக் கோப்பைக்கான போட்டியில் இறுதிப் போட்டி வரை சென்று, இறுதில் இராக் அணியிடம் தோல்வியுற்றது. இப்போட்டியில் இறுதி வரை சென்ற முதல் இந்திய அணி என்ற பெருமையும் பெற்றது.
# பெங்களூரு கால்பந்துக் கழகம்

## போட்டித் தொடர்கள்

### ஐ-லீக்

பெங்களூரு கால்பந்து கழகம் தொடங்கிய முதல் நான்கு ஆண்டுகள் இந்தியாவின் அப்போதைய முதல் தர கால்பந்து போட்டியான ஐ-லீக்கில் விளையாடியது. தான் விளையாடிய நான்கு ஆண்டு காலத்தில் இரண்டு முறை வாகை சூடி பலம் வாய்ந்த அணியாக உருவானது.
# பெங்களூரு கால்பந்துக் கழகம்

## போட்டித் தொடர்கள்

### இந்தியன் சூப்பர் லீக்

2017 ஆம் ஆண்டு இந்தியன் சூப்பர் லீக் போட்டி புதியதாக இரண்டு அணிகளை சேர்த்துக்கொள்ளப் போவதாக அறிவித்தது. புதிய அணிக்காக விண்ணப்பித்தவர்களின் பட்டியலில் பெங்களூரு அணியும் இருந்தது. இறுதியாக பெங்களூர் அணியும், டாடா குழுமத்தின் தலைமையில் ஜாம்செத்பூரை தலைமையகமாகக் கொண்டு ஒரு அணியும் இந்தியன் சூப்பர் லீக் போட்டிகளில் சேர்த்துக் கொள்ளப்பட்டன. 2017 ஆம் ஆண்டு நவம்பர் 19 அன்று மும்பை சிட்டி கால்பந்து கழகத்துக்கு எதிரான போட்டியில் வெற்றியுடன் தன் இந்தியன் சூப்பர் லீக் பயணத்தைத் தொடங்கியது பெங்களூரு அணி. விளையாடிய முதல் ஆண்டிலேயே புள்ளிப் பட்டியலில் முதல் இடத்தையும் இறுதிப் போட்டிக்கு தகுதியும் பெற்றது. 2018 ஆம் ஆண்டிலும் தொடர்ந்த வெற்றிப் பயணத்தை இந்தியன் சூப்பர் லீக் கோப்பையுடன் நிறைவு செய்தது.
# பெங்களூரு கால்பந்துக் கழகம்

## முடிவுகள்

### பதிப்பு வாரியாக

| பதிப்பு | தொடர் | அணிகள் | நிலை | பெடரேசன் கோப்பை / சூப்பர் கோப்பை | ஆசியக் கால்பந்துக் கழகப் போட்டிகள் |  |  |  |
| --- | --- | --- | --- | --- | --- | --- | --- | --- |
| 2013–14 | ஐ-லீக் | 13 | **1** | குழுச் சுற்று | — | — |  |  |
| 2014–15 | ஐ-லீக் | 11 | **2** | *வாகையாளர்*' | ஆசிய சாம்பியன்ஸ் லீக் | தகுதிச் சுற்று 1 |  |  |
| ஆசியக் கோப்பை | காலிறுதிக்கு முந்தைய சுற்று |  |  |  |  |  |  |  |
| 2015–16 | ஐ-லீக் | 9 | **1** | காலிறுதி | ஆசியக் கோப்பை | இரண்டாம் இடம் |  |  |
| 2016–17 | ஐ-லீக் | 10 | 4 | **வாகையாளர்** | ஆசிய சாம்பியன்ஸ் லீக் | தகுதிச் சுற்று 2 |  |  |
| ஆசியக் கோப்பை | மண்டலங்களுக்கு இடையிலான இறுதிப் போட்டி |  |  |  |  |  |  |  |
| 2017–18 | இந்தியன் சூப்பர் லீக் | 10 | லீக் - முதல்
பிளேஆப் - இரண்டாம் இடம் | லீக் - முதல்
பிளேஆப் – ** வாகையாளர் ** | காலிறுதி | — | — | } |
# பெங்களூரு கால்பந்துக் கழகம்

## சாதனைகள்

### தேசிய அளவில்

#### லீக் தொடர்கள்

- **இந்தியன் சூப்பர் லீக்**
:**வாகையாளர் (1):** 2018–19
:**இரண்டாம் இடம் (1):** 2017–18  
- **ஐ-லீக்**
:**வாகையாளர் (2):** 2013–14, 2015–16
:**இரண்டாம் இடம் (1):** 2014–15
# பெங்களூரு கால்பந்துக் கழகம்

## சாதனைகள்

### தேசிய அளவில்

#### கோப்பைத் தொடர்கள்

- **பெடரேசன் கோப்பை**
:**வாகையாளர் (2)** : 2014–15, 2016–17  
- **சூப்பர் கோப்பை**
:**வாகையாளர் (1)** : 2018
# பெங்களூரு கால்பந்துக் கழகம்

## சாதனைகள்

### ஆசிய அளவில்

- **ஆசியக் கோப்பை**
:**இரண்டாம் இடம் (1):** 2015–16
# விக்கிப்பீடியா:Statistics/May 2017

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# தொகுரு புகுயாமா

**தொகுரு புகுயாமா** *(Tohru Fukuyama (福山 透 Fukuyama Tōru?)* சப்பான் நாட்டைச் சேர்ந்த ஒரு கரிம வேதியியல் விஞ்ஞானி ஆவார். 1948 ஆம் ஆண்டு ஆகத்து மாதம் பிறந்தார். சப்பானில் உள்ள டோக்கியோ பல்கலைக்கழகத்தில் வேதியியல் பேராசிரியராகப் பணிபுரிந்தார். 1998 ஆம் ஆண்டு புகுயாமா பிணைப்பு வினை என்ற வேதிவினையைக் கண்டறிந்தார்.  
2015 ஆம் ஆண்டு உடலியல் அல்லது மருத்துவத்திற்கான நோபல் பரிசு வென்ற சட்டோசி ஓமுரா இவருடைய நண்பர் ஆவார்.
# வனப்பரப்பளவு அடிப்படையில் இந்திய மாநிலங்கள் மற்றும் ஒன்றியப் பகுதிகள்

இந்தியாவின் மாநிலங்கள் மற்றும் யூனியன் பிரதேசங்களின் வனப்பகுதியின் பரப்பளவை (சதுர கிலோ மீட்டர்), இந்தியாவின் வன ஆய்வு நிறுவனம் 2013-இல் வெளியிட்டது.
| மாநிலம்/யூ.பிரதேசம் | புவியியல் பரப்பளவு | அடர்ந்த | மிதமான | திறந்த வனம் | மொத்த வனப்பரப்பு | % வனப்பரப்பு |
| --- | --- | --- | --- | --- | --- | --- |
| ஆந்திரப்பிரதேசம் | 275,069 | 850 | 26,079 | 19,187 | 46,116 | 16.77% |
| அருணாச்சலப் பிரதேசம் | 83,743 | 20,828 | 31,414 | 15,079 | 67,321 | 80.39% |
| அசாம் | 78,438 | 1,444 | 11,345 | 14,882 | 27,671 | 35.28% |
| பீகார் | 94,163 | 247 | 3,380 | 3,664 | 7,291 | 7.74% |
| சட்டீஸ்கர் | 135,191 | 4,153 | 34,865 | 16,603 | 55,621 | 41.14% |
| தில்லி | 1,483 | 6.76 | 49.38 | 123.67 | 179.81 | 12.12% |
| கோவா | 3,702 | 543 | 585 | 1091 | 2219 | 59.94% |
| குசராத் | 196,022 | 376 | 5,220 | 9,057 | 14,653 | 7.48% |
| அரியானா | 44,212 | 27 | 453 | 1,106 | 1,586 | 3.59% |
| இமாச்சல பிரதேசம் | 55,673 | 3,224 | 6,381 | 5,078 | 14,683 | 26.37% |
| சம்மு காசுமீர் | 222,236 | 4,140 | 8,760 | 9,638 | 22,538 | 10.14% |
| ஜார்கண்ட் | 79,714 | 2,587 | 9,667 | 11,219 | 23,473 | 29.45% |
| கருநாடகம் | 191,791 | 1,777 | 20,179 | 14,176 | 36,132 | 18.84% |
| கேரளா | 38,863 | 1,529 | 9,401 | 6,992 | 17,922 | 46.12% |
| மத்தியப்பிரதேசம் | 308,245 | 6,632 | 34,921 | 35,969 | 77,522 | 25.15% |
| மகாராட்டிரம் | 307,713 | 8,720 | 20,770 | 21,142 | 50,632 | 16.45% |
| மணிப்பூர் | 22,327 | 728 | 6,094 | 10,168 | 16,990 | 76.10% |
| மேகாலயா | 22,429 | 449 | 9,689 | 7,150 | 17,288 | 77.08% |
| மிசோரம் | 21,081 | 138 | 5,900 | 13,016 | 19,054 | 90.38% |
| நாகலாந்து | 16,579 | 1,298 | 4,736 | 7,010 | 13,044 | 78.68% |
| ஒடிசா | 155,707 | 7,042 | 21,298 | 22,007 | 50,347 | 32.33% |
| பஞ்சாப் | 50,362 | 0 | 736 | 1,036 | 1,772 | 3.52% |
| ராஜஸ்தான் | 342,239 | 72 | 4,424 | 11,590 | 32,737 | 9.57% |
| சிக்கிம் | 7,096 | 500 | 2,161 | 697 | 3,358 | 47.32% |
| தமிழ்நாடு | 130,058 | 2,948 | 10,199 | 10,697 | 23,844 | 18.33% |
| திரிபுரா | 10,486 | 109 | 4,641 | 3,116 | 7,866 | 75.01% |
| உத்திரப்பிரதேசம் | 240,928 | 1,623 | 4,550 | 8,176 | 14,349 | 5.96% |
| உத்தரகாண்ட் | 53,483 | 4,785 | 14,111 | 5,612 | 24,508 | 45.82% |
| மேற்கு வங்காளம் | 88,752 | 2,971 | 4,146 | 9,688 | 16,805 | 18.93% |
| அந்தமான் நிக்கோபார் தீவுகள் | 8,249 | 3,754 | 2,413 | 544 | 6,711 | 81.36% |
| சண்டிகர் | 114 | 1.36 | 9.66 | 6.24 | 17.26 | 15.14% |
| தாத்ரா மற்றும் நகர் அவேலி | 491 | 0 | 114 | 99 | 213 | 43.38% |
| தமனும் தியூவும் | 12 | 0 | 1.87 | 7.4 | 9.27 | 8.28% |
| இலட்சத்தீவுகள் | 32 | 0 | 17.18 | 9.88 | 27.06 | 84.56% |
| புதுச்சேரி | 480 | 0 | 35.23 | 14.83 | 50.06 | 10.43% |
# தோமாவின் பணிகள்

***தோமாவின் பணிகள்*** (*Acts of Thomas*) என்பது கிபி மூன்றாம் நூற்றாண்டின் தொடக்கத்தில் சிரியாக் மொழியில் எழுதப்பட்ட ஒரு கிறிஸ்தவ நூல் ஆகும். இயேசு கிறிஸ்துவின் பன்னிரு திருத்தூதர்களில் ஒருவரான புனித தோமாவின் வரலாற்றை கதை வடிவில் கூறுகின்ற நூலாக இது அமைந்துள்ளது. இந்தோ-பார்த்திய அரசரான கொண்டபோரசை தோமா மனந்திருப்பி கிறிஸ்தவராக மாற்றியது குறித்தும், மஸ்டாய் (மயிலை) அரசரின் தூண்டுதலால் கொலை செய்யப்பட்டது குறித்தும் இதில் தகவல்கள் உள்ளன. சலாமிஸ் ஆயரான எபிபானியுஸ், இந்நூல் கிபி நான்காம் நூற்றாண்டில் பரவலாக புழக்கத்தில் இருந்ததாக குறிப்பிடுகிறார். இதன் விரிவாக்கப்பட்ட கிரேக்க மொழிபெயர்ப்பு ஆறாம் நூற்றாண்டுக்கு பிறகு உருவானதாக அறிகிறோம்.
# தோமாவின் பணிகள்

## அறிமுகம்

‘தோமாவின் பணிகள்’ நூல் கி.பி. 230ல் சிரியாவின் எதெசா நகரில் எழுதப்பட்டது. திருத்தூதர் தோமாவைப் பற்றிய அடிப்படை விவரங்களுடன், அவரது நற்செய்தி பயணம் குறித்து விளக்கமாக எடுத்துரைக்கும் நூலாக இது அமைந்துள்ளது. இயேசு கிறிஸ்துவின் திருத்தூதர்களில் ஒருவரான இவரை யூதா தோமா என்று அறிமுகம் செய்கிறது. வடக்கில் கொண்டபோரஸ், தெற்கில் மஸ்டாய் நாடுகளில் தோமா நற்செய்தி போதித்து பலரை மனந்திருப்பியது மற்றும் பல்வேறு அற்புதங்கள் செய்ததை இந்நூல் விவரிக்கிறது. தோமாவின் செயல்பாடுகள் பதிமூன்று பணிகளாகப் பிரித்து இதில் கூறப்பட்டுள்ளது. இந்த பணிகளின் செய்திகள் வாசிக்க வசதியாக மொத்தம் 171 அதிகாரங்களாக பகுத்து தரப்பட்டுள்ளன.
# தோமாவின் பணிகள்

## உள்ளடக்கம்

முதல் பணியில் (அதி 1-16) திருத்தூதர் தோமா வணிகர் அபானுடன் இந்தியா புறப்படுகிறார், அந்த்ரபொலிஸ் திருமண விருந்தில் தோமாவை அறைந்தவர் சிங்கத்தால் கொல்லப்படுகிறார், அரசக் குடும்ப மணமக்கள் துறவறம் பேண தோமா அறிவுரை வழங்குகிறார்.
இரண்டாம் பணியில் (அதி 17-29) இந்தியாவை அடைந்த தோமா அரசர் கொண்டபோரஸிடம் அரண்மனை கட்ட பணம் பெறுகிறார், அந்த பணத்தை ஏழைகளுக்கு செலவிட்ட தோமா அபானுடன் சிறையில் அடைக்கப்படுகிறார், இறந்து உயிர்த்த கொண்டபோரஸின் சகோதரர் காத் விண்ணக மாளிகை பற்றி எடுத்துரைக்கிறார், தோமாவுக்கு விடுதலை அளித்து அரசரும் சகோதரரும் திருமுழுக்கு பெறுகின்றனர். கொண்டபோரஸ் அரசவைக்கு வந்த தோமா, மாளிகை கட்டுவதாகக் கூறி வாங்கிய பணத்தை வாங்கிக் கொண்டு, அதை ஏழைகளுக்கு உதவ செலவிட்டார். மாளிகையைக் கட்டாமல் தோமா தம்மை ஏமாற்றி விட்டதாகக் கூறி, அவரை அரசர் சிறையில் அடைத்தார். அப்போது திடீரென இறந்த அரசரின் தம்பி காத் மீண்டும் உயிர் பெற்று, தோமா விண்ணகத்தில் கட்டிய மாளிகையைத் தமக்கு தருமாறு கேட்டார். இதையடுத்து, தோமாவின் மேன்மையை உணர்ந்த அரசர் கொண்டபோரஸ், அவரது குடும்பத்துடன் திருமுழுக்கு பெற்று கிறிஸ்தவரானார். அதன் பிறகு, சிறிது காலம் அந்த நாட்டில் உள்ள மக்களுக்கு இயேசுவைப் பற்றிய நற்செய்தி அறிவித்து, பலரை மனந்திருப்பினார். இது தோமாவின் பணிகள் தருகின்ற முதல் செய்தி.  
பின்னர் மஸ்டாய் (மயிலை) நாட்டுக்கு சென்ற தோமா, காரிஷ் (தமிழ்: காரி) என்ற அரசவை பணியாளரின் மனைவி மிக்தோனியா (தமிழ்: மகுதானி) நோயை குணப்படுத்தினார். இதையடுத்து, தோமா அப்பகுதியில் இயேசுவைப் பற்றிய நற்செய்தியை மக்களுக்கு அறிவித்து பல்வேறு அற்புதங்கள் செய்து வந்தார். இதை அறிந்த அரசர் மஸ்டாயின் (தமிழ்: மகாதேவன்) மனைவி தெரிசியா (தமிழ்: தர்சிகா) தோமாவின் போதனைகளை ஏற்றுக்கொண்டு கிறிஸ்தவராக மனந்திரும்பினார். மிக்தோனியா கிறிஸ்தவ நம்பிக்கையை கைவிட அரசர் மேற்கொண்ட முயற்சிகள் பலனளிக்கவில்லை. இதனால் ஆத்திரமடைந்த அரசர், தோமாவைக் கொலை செய்ய ஆணையிட்டார். அதன்படி, அரசரின் காவலர்கள் தோமாவை ஈட்டியால் குத்தி கொலை செய்தனர். அவரது உடல் புதைக்கப்பட்ட இடத்திலும் அற்புதங்கள் நிகழ்ந்ததைக் கண்ட அரசர் மஸ்டாயும் இறுதியில் கிறிஸ்தவரானார். இது தோமாவின் பணிகள் தருகின்ற இரண்டாம் செய்தி. இதன் அடிப்படையில் புனித தோமா மயிலாப்பூரில் பணியாற்றி, மறைசாட்சியாக இறந்து சாந்தோமில் அடக்கம் செய்யப்பட்டார்.
# அதிகாரப்பூர்வமான மொழிகளில் இந்தியாவின் பெயர்கள்

**இந்திய ஒன்றிய அரசின் அதிகாரபூர்வ மொழிகளில் இந்தியாவின் பெயர்கள்** இங்கு பட்டியலிடப்பட்டுள்ளன.  
இந்திய அரசாங்கம், அதன் அலுவல் ரீதியிலான பயன்பாடுகளுக்கு முதன்மையாக ஆங்கிலத்தினைப் பயன்படுத்துகிறது, இதுதவிர இந்தி மொழியை "துணை அதிகாரப்பூர்வ மொழியாக" பயன்படுத்துகிறது.  
இந்திய அரசியலமைப்பின் எட்டாவது அட்டவணையில் இந்தி, உள்ளிட்ட 22 மொழிகளில் பட்டியலிடப்பட்டுள்ளன, அவை அட்டவணை மொழிகளாக பட்டியலிடப்பட்டுள்ளன, மேலும் இதனை அலுவல் ரீதியாக பயன்படுத்தமுடியும். இந்திய அரசியலமைப்பு எந்த மொழியையும் தேசிய மொழியாக அங்கீகரிக்கவில்லை.
# அதிகாரப்பூர்வமான மொழிகளில் இந்தியாவின் பெயர்கள்

## மத்திய அரசாங்கத்தின் அலுவல் மொழிகள்

| ஆங்கிலம் | இந்தியா | Republic of India |  |
| --- | --- | --- | --- |
| ஹிந்தி | *Bhārat*
பாரத் | *Bhārat Gaṇarājya*
பாரத் கனராஜ்ய | } |
# அதிகாரப்பூர்வமான மொழிகளில் இந்தியாவின் பெயர்கள்

## எட்டாவது அட்டவணை மொழிகள்

| அசாமிய மொழி''' | *Bhārôt*
பாரோத் | *Bhārôt Gônôrāzyô*
பாரோத் கொனொராஸ்யோ |  |
| --- | --- | --- | --- |
| பெங்காலி''' | *Bhārot*
பாரோத் | *Bhārotiyo Projātôntro*
பாரோதியோ ப்ரோஜோதோந்த்ரோ |  |
| போடோ மொழி''' | *Bhārôt*
பாரோத் | *Bhārôt Gônôrājyô*
பாரோத் கோனோராஜ்ய |  |
| டோக்ரி மொழி''' | *Bhārat*
பாரத் | *Bhārat Ganarājya*
பாரத் கனராஜ்ய |  |
| குசராத்தி''' | *Bhārat*
பாரத் | *Bhārtiya Gantāntrā*
பாரதீய கனதந்த்ரா |  |
| இந்தி | *Bhārat*
பாரத் | *Bhārat Gaṇarājya*
பாரத் கனராஜ்ய |  |
| கன்னடம்''' | *Bhārata*
பாரதா | *Bhārata Ganarājya*
பாரத கனராஜ்ய |  |
| காசுமீரி''' | *Hindōstān*
ஹிந்தொஸ்தந் | *Jomhūriyah Hindōstān*
ஜொம்ஹ்ூரிய ஹிந்தொஸ்தந் |  |
| கொங்கணி''' | *Bharot*
பாரோத் | Bharot Gonorajyo
பாரத் கொனொராஜ்யொ |  |
| மைதிலி மொழி''' | *Bhārat*
பாரத் | *Bhārat Ganaraj*
பாரத் கனராஜ் |  |
| மலையாளம்''' | *Bhāratam*
பாரதம் | *Bhārata Ga*ṇ*arājyam*
பாரத கனராஜ்யம் |  |
| மெய்தி மொழி | *Bharôt*
பாரோத் | *Bharôt Gônôrajyô*
பாரோத் கொனொராஜ்யொ |  |
| மராத்தி''' | *Bhārat*
பாரத் | *Bhārtiya Prajāsattāk* |  |
| நேபாளி மொழி''' | *Bhārat*
பாரத் | *Gaṇatantra Bhārat* |  |
| ஒரிய மொழி''' | *Bhārôtô*
பாரதோ | *Bhārôtô Gônôrājyô* |  |
| பஞ்சாபி''' | *Bhā̀rat*
பாரத் | *Bhā̀rat Gaṇtantar* |  |
| சமஸ்கிருதம்''' | *Bhāratam*
பாரதம் | *Bhāratamahārājyam*
பாரதமகாராஜ்யம் |  |
| சந்தாளி மொழி''' | *Siñôt* | *Siñôt Renāg Ăpnăt* |  |
| சிந்தி''' | *Bhārat*
பாரத் | *Jamhūrīyā Bhārat* |  |
| தமிழ்''' | *Indhiyā* | *Indhiyak kudiyarasu* |  |
| தெலுங்கு''' | *Bhārata Desamu*
பாரத தேசமு | *Bhārata Gaṇataṇtra Rājyamu* |  |
| உருது''' | *Bhārat*
பாரத் | *Jamhūrīyah Bhārat* | } |
# இராட்டை

collection]]  
**இராட்டை** (*Spinning wheel*) என்பது நூற்கும் எந்திரம் என பொருள்படும். இராட்டை சக்கரங்கள் அநேகமாக 11 ஆம் நூற்றாண்டில், ஆசியாவில் தோன்றின. இது மேலும் படிப்படியாக கை சுழல் கொண்ட அச்சு மற்றும் நூல் நூற்கும் கழியாக மாற்றம் செய்யப்பட்டது.
# இராட்டை

## தோற்றம்

11ம் நூற்றாண்டில் அரபுநாடுகள் மற்றும் சீனாவில் தோன்றி 13 ஆம் நூற்றாண்டில் இந்தியாவில் அறிமுகமானது.
# இராட்டை

## காந்தியின் அந்நிய துணி எதிர்ப்பு.

spinning yarn on a charkha.]]
இந்தியாவில் ஆங்கிலேயர் ஆட்சியை எதிர்த்து போராடிய காந்தி கையில் எடுத்த ஆயுதம் சாதாரண நூல் நூற்கும் இராட்டை. இந்தியாவில் உற்பத்தியாகும் பஞ்சை, மிக குறைந்த விலைக்கு வாங்கி, ஆங்கிலேயர் அவர்கள் நாட்டிற்கு கப்பல் மூலம் கொண்டு சென்றனர். இதை துணிகளாக தயாரித்து மிக அதிக விலைக்கு இந்திய மக்களிடம் விற்பனை செய்து கொள்ளை இலாபம் அடைந்தனர்.  
காந்தி கை இராட்டையை தன்னிறைவடைந்த கிராமீய பொருளாதாரத்தின் சின்னமாக கண்டார். இந்திய மக்கள் வெவ்வேறு பணிகளில் ஈடுபட்டாலும் கூட கையிராட்டையை பயன்படுத்தி நூல் நூற்க வேண்டும் என்றார். இராட்டை நூல் நூற்கும் வேள்வியும். அந்நிய துணி எதிர்ப்புப் போராட்டம் பிரிட்டிசாரின் வர்த்தக நலன்களையும், அந்நாட்டு பொருளாதாரத்தையும் கடுமையாக பாதித்தன.
# இராட்டை

## பாடல்

**''ஆடு ராட்டே சுழன் றாடு ராட்டே சுய**  
***ஆட்சியைக் கண்டோமென் றாடு ராட்டே!***  
***ராட்டை சுற்றுவீர்! - கை***  
***ராட்டை சுற்றுவீர்***  
***நம்பிக்கை கொண்டெல்லோரும் கை***  
***ராட்டை சுற்றுவீர்! - கை***  
***ராட்டை சுற்றுவீர் - சுய***  
***நாட்டைப் பற்றுவீர்!***
# இராட்டை

## புகைப்பட தொகுப்பு

−
<></>  
−
# இராட்டை

## இராட்டை வகைகள்

1. விசிறி இராட்டை
1. படுக்கும் இராட்டை
1. கிஸான் இராட்டை
1. பெட்டி இராட்டை
1. மகன்வாடி இராட்டை
1. ஈரிழை இராட்டை
1. வில் இராட்டை
1. மூங்கில் இராட்டை  
விசிறி வகை இராட்டைகளை ”நிற்கும் இராட்டைகள்” எனவும் அழைப்பர்.இவற்றின் விலை சற்று அதிகம்.
# வணிக வளாகம்

**வணிக வளாகம்** என்பது வணிகம் நடைபெறுவதற்காகக் கட்டமைக்கப்பட்ட இடம். விற்பதும் விற்கும்பொருளை வாங்குவதும் இங்கு நடைபெறும். முற்காலத்தில் அங்காடி எனும் பெயரில் வழங்கப்பட்ட வரலாற்றைச் சிலப்பதிகாரம் மற்றும் பிற இலக்கியங்கள் வழியாக அறிய முடிகிறது.
# வணிக வளாகம்

## வணிக வளாகத்தின் வகை

நாள்தோறும் வணிகம் நடைபெறும் நாள் வணிக வளாகம் வாரந்தோறும் வணிகம் நடைபெறும் வார வணிக வளாகம் என இரு வகைகள் உண்டு. பழங்காலத்தின் இரண்டு வகை அங்காடிகளாவன நாளங்காடி மற்றும் அல்லங்காடி. நாளங்காடி என்பது பகலில் வணிகம் நடைபெறும் இடம். அல்லங்காடி என்பது இரவில் வணிகம் நடைபெறும் இடம்.
# மியா (நடிகை)

**மியா** என்றறியப்படும் **மியா ஜார்ஜ்** ஓர் இந்தியத் திரைப்பட நடிகை ஆவார். தொலைக்காட்சி நிகழ்ச்சிகளில் துணை நடிகையாக திரை வாழ்க்கையைத் தொடங்கினார். *டாக்டர் லவ்*, *ஈ அடுத்த காலத்து* ஆகிய மலையாளத் திரைப்படங்களில் ஏற்ற சிறு வேடங்களின் மூலமாக திரைப்படங்களில் நடிக்கத் தொடங்கினார். 2012 ஆவது ஆண்டில் சிறந்த கேரள அழகியாகத் தேர்ந்தெடுக்கப்பட்டார். அதே ஆண்டில் *செட்டயீசு* என்ற மலையாளத் திரைப்படத்தின் மூலமாக கதாநாயகியாக அறிமுகமானார். தமிழில் 2014 ஆவது ஆண்டில் வெளியான அமர காவியம் திரைப்படத்தின் மூலமாக அறிமுகமானார்.
# மியா (நடிகை)

## நடித்த திரைப்படங்கள்

- அமரகாவியம் - 2014
- இன்று நேற்று நாளை - 2015
- வெற்றிவேல் - 2016
- ஒரு நாள் கூத்து - 2016
- எமன் - 2017
# கால்சியம் கார்பனேட்டு

**கால்சியம் கார்பனேட்டு** (CaCO<sub>3</sub>) என்ற மூலக்கூறு வாய்ப்பாட்டைக் கொண்டுள்ள வேதிச்சோ்மம் ஆகும். இது பாறைகளில் காணப்படும் கனிமங்களான கால்சைட்டு மற்றும் அரகோனைட்டு (இந்த இரண்டு கனிமங்களையும் கொண்டுள்ள சுண்ணாம்புக்கல்) ஆகியவற்றில் காணப்படும் ஒரு பொதுப்பொருளாகும். இது முத்துக்கள், கடல் வாழ் உயிாினங்கள், நத்தைகள் மற்றும் முட்டைகளின் ஓடுகள் இவற்றில் காணப்படும் முதன்மைப் பகுதிப்பொருள் ஆகும். மருத்துவத்துறையில் இது ஒரு வயிற்றில் உள்ள புளிப்புத் தன்மையை மாற்றும் பொருளாகவும், கால்சியத்திற்கான உப உணவுப்பொருளாகவும் பயன்படுத்தப்படுகிறது. இருப்பினும் இப்பொருளின் அதிகமான பயன்பாடு ஆபத்தை விளைவிக்கலாம்.
# கால்சியம் கார்பனேட்டு

## கால்சியம் கார்பனேட்டின் வேதிப்பண்புகள்

கால்சியம் கார்பனேட்டு உப்புக்களுக்கான பொதுவான வினைகளைத் தருகின்றது.
அமிலங்களுடன் வினைபுரிந்து கார்பன் டை ஆக்சைடை வெளிவிடுகிறது.  
CaCO<sub>3</sub>(திண்மம்) + 2H<sup>+</sup>(நீா்த்த) → Ca<sup>2+</sup>(நீா்த்த) + CO<sub>2</sub>(வாயு) + H<sub>2</sub>O (திரவம்)  
வெப்பத்தால் இச்சேர்மம் சிதைவடைந்து சுட்ட சுண்ணாம்பு மற்றும் கார்பன் டை ஆக்சைடைத் தருகிறது. இந்த வினை வெப்பச்சிதைவு அல்லது கால்சினேஷன் என அழைக்கப்படுகிறது.  
CaCO<sub>3</sub> (திண்மம்) → CaO (திண்மம்) + CO<sub>2</sub> (வாயு)  
கால்சியம் கார்பனேட்டானது கார்பன் டை ஆக்சைடினால் பூரிதமாக்கப்பட்ட நீருடன் வினைபுரிந்து நீரில் கரையக்கூடிய கால்சியம் பை கார்பனேட்டைத் தருகிறது.  
CaCO<sub>3</sub> + CO<sub>2</sub> + H<sub>2</sub>O → Ca(HCO<sub>3</sub>)<sub>2</sub>  
இந்த வினையானது கார்பனேட்டு பாறைகளின் அரிமானத்திற்கு காரணமான ஒரு வினையாக உள்ளது. இந்த வினையே நிலக்குடைவுகளிலிருந்து கால்சியம் உப்புக்களைக் கரைத்து நீரைக் கடினத்தன்மையுடையதாக மாற்றுகின்றது.
# கால்சியம் கார்பனேட்டு

## தயாாிப்பு

தொழிற்துறையில் பயன்படுத்தப்படும் மிகப்பெரும்பகுதி கால்சியம் கார்பனேட்டானது சுரங்கவியல் மற்றும் பாறைகள் வெட்டியெடுத்தல் முறையில் பெறப்படுபவையே ஆகும். உணவு மற்றும் மருத்துவத்துறை தேவைகளுக்கான தூய்மையான கால்சியம் கார்பனேட்டானது சுரங்கங்களிலிருந்து பெறப்படும் தூய கனிமங்களிலிருந்து (பெரும்பாலும் - பளிங்குக்கல்) தயாரிக்கப்படுகின்றது.  
மாற்று முறையாக, கால்சியம் கார்பனேட்டானது கால்சியம் ஆக்சைடில் இருந்து தயாரிக்கப்படுகிறது. கால்சியம் ஆக்சைடுடன் நீர் சேர்க்கப்படும் போது, கால்சியம் ஐட்ராக்சைடு கிடைக்கிறது. அவ்வாறு கிடைக்கும் கால்சியம் ஐட்ராக்சிடுனுள் கார்பன் டை ஆக்சைடு வாயுவானது செலுத்தப்படுகிறது. இதன் காரணமாக வீழ்படிவாக்கப்பட்ட தேவையான கால்சியம் கார்பனேட்டு கிடைக்கிறது. இவ்வாறு கிடைக்கும் கால்சியம் கார்பனேட்டானது தொழிற்துறையில் வீழ்படிவாக்கப்பட்ட கால்சியம் கார்பனேட்டு (PCC-Precipitated Calcium Carbonate) என அழைக்கப்படுகிறது.  
: CaO + H<sub>2</sub>O → Ca(OH)<sub>2</sub>
:<ce>{Ca(OH)2} + CO2 -> CaCO3(v) + H2O</ce>
# கால்சியம் கார்பனேட்டு

## அமைப்பு

வெப்ப இயக்கவியல் ரீதியாக இயல்பான நிலைகளில் β-CaCO3 (கால்சைட்டு கனிமம்) நிலையானதாக இருக்கிறது. மற்ற வடிவங்களான நேர்சாய்சதுர (orthorhombic) λ-CaCO<sub>3</sub>(அரகோனைட்டு கனிமத்தில் காணப்படுவது), μ-CaCO<sub>3</sub>(வேடரைட் கனிமத்தில் காணப்படுவது) ஆகியவை தயாரிக்கப்படலாம். அரகோனைட்டு வடிவத்தை 85&nbsp;°C வெப்பநிலைக்கு அதிகமான நிலையில் வீழ்படிவாக்குதலாலும், வேடரைட் வடிவத்தை 60&nbsp;°C வெப்பநிலையில் வீழ்படிவாக்குதலாலும் தயாரிக்க முடியும். கால்சைட்டானது 6 ஆக்சிஜன் அணுக்களால் சூழப்பட்ட கால்சியம் அணுவையும், அரகோனைட்டானது 8 ஆக்சிஜன் அணுக்களால் சூழப்பட்ட கால்சியம் அணுவையும் கொண்டுள்ளது வேடரைட் வடிவத்தின் அமைப்பானது முற்றிலும் அறியப்படவில்லை.
# கால்சியம் கார்பனேட்டு

## இயற்கையில் காணப்படும் விதங்கள்

### நிலவியல் மூலங்கள்

கால்சைட்டு, அரகோனைட்டு, வேடரைட்டு ஆகியவை கால்சியம் கார்பனேட்டின் தூய கனிமங்கள். தொழிற்துறையில் அதிக அளவில் பயன்படுத்தப்படும் பாறைக் கனிமங்கள் சுண்ணாம்புக்கல், சுண்ணாம்பு, பளிங்குக்கல், டிராவெர்டைன் ஆகியவையாகும்.
# கால்சியம் கார்பனேட்டு

## இயற்கையில் காணப்படும் விதங்கள்

### உயிரியல் சார்ந்த மூலங்கள்

பெரும்பான்மையான கடல் வாழ் உயிரினங்களின் ஓடுகள், நத்தைகளின் ஓடுகள், முட்டைகளின் கூடுகள் அதிக அளவில் கால்சியம் கார்பனேட்டைக் கொண்டுள்ளதால் தொழிற்துறைக்கான கால்சியம் கார்பனேட் மூலங்களாக பயன்படுகின்றன. சிப்பிகள் அல்லது கிளிஞ்சல்கள் சமீபத்தில் உணவுக்கான கால்சியம் கார்பனேட்டின் மூலங்களாக அங்கீகாிக்கப்பட்டுள்ளன. இவை நடைமுறை தொழில் துறை மூலங்களாகவும் உள்ளன. அடர் பச்சை நிறமுடைய காய்கறிகளான பிராக்கோலி மற்றும் காலே என அழைக்கப்படும் முட்டைக்கோசு வகைத் தாவரம் இவைகளில் அதிக கால்சியம் கார்பனேட்டு உள்ளது. ஆனால், இவற்றை தொழிற்துறை மூலங்களாக பயன்படுத்த இயலாது.
# கால்சியம் கார்பனேட்டு

## இயற்கையில் காணப்படும் விதங்கள்

### புவிக்கப்பாலான மூலங்கள்

புவிக்கு அப்பாலும் கால்சியம் கார்பனேட்டின் மூலங்கள் காணப்படுகின்றன. மிகவும் நம்பத்தகுந்த சான்றுகள் செவ்வாய் கோளில் கால்சியம் கார்பனேட்டின் இருப்பை உறுதிப்படுத்துகின்றன. செவ்வாய் கோளில் ஒன்றுக்கும் மேற்பட்ட இடங்களில் (குறிப்பாக குசேவ் மற்றும் ஹைஜென்ஸ் பள்ளங்களில்), இதுவே கடந்த காலங்களில் செவ்வாய் கோளில் திரவ வடிவிலான நீர் இருந்தமைக்கான சான்றாக இருக்கிறது.
# கால்சியம் கார்பனேட்டு

## பயன்கள்

1. கட்டுமானத் துறையில் பயன்படுத்தப்படுவது கால்சியம் கார்பனேட்டின் முக்கிய பயன்பாடாகும். ஒரு கட்டுமானப் பொருளாக அல்லது சாலை கட்டுமானத்திற்கான சுண்ணாம்பு குழம்பாக அல்லது ஒரு சிமெண்ட் கலவையின் பகுதிப் பொருளாக அல்லது ஒரு சூளையை எரியச் செய்யும் தொடக்கப் பொருளாக என பல்வேறு வகைகளில் கால்சியம் கார்பனேட்டு பயன்படுகிறது. கால்சியம் கார்பனேட் சுண்ணாம்பு வடிவில் தற்போது பயன்படுத்தப்படுவதில்லை, ஆனால் கட்டுமான பொருட்களுக்கான ஒரு மூல / முதன்மை பொருளாக மட்டுமே பயன்படுத்தப்படுகிறது.
1. கால்சியம் கார்பனேட்டு ஊது உலையில் இரும்புத் தாதுவிலிருந்து இரும்பைப் பிரித்தெடுக்க உதவுகிறது. கால்சியம் ஆக்சைடைத் தருவதற்காக இக்கார்பனேட்டு தளத்திலேயே உருவாக்கப்படுகிறது. இது இரும்பைச் சுத்திகரிப்பதற்கு பெரிதும் உதவுகிறது.
1. எண்ணெய் தொழிற்சாலைகளில் துளையிடும் திரவமாக கால்சியம் கார்பனேட்டு பயன்படுத்தப்படுகிறது.
1. சர்க்கரை தயாரிப்பில் சர்க்கரையை சுத்திகரிப்பதில் ஒரு மூலப்பொருளாக இது பயன்படுத்தப்படுகிறது. ஆந்த்ரசைட்டுடன் சேர்த்து சூளையில் இட்டு இதை நீற்றுவதன் மூலம் கால்சியம் ஆக்சைடு மற்றும் கார்பன் டை ஆக்சைடு ஆகியவற்றை உற்பத்தி செய்ய முடியும். இவை இச்சுத்திகரிப்பில் பயன்படுகின்றன.
1. கால்சியம் கார்பனேட்டு பாரம்பரியமாக கரிம்பலகைச் சுண்ணாம்பின் ஒரு முக்கிய கூறாக இருந்து வருகிறது. இருப்பினும் நவீன உற்பத்தி முறைகள் பெரும்பாலும் கிப்சம் உப்பு, நீரேற்று கால்சியம் சல்பேட் (CaSO4 • 2H2O) ஆகியனவற்றைப் பயன்படுத்துகின்றன.
1. நுண் துகளாக உருவாக்கப்படும் கால்சியம் கார்பனேட்டு அணையாடைகளின் ஒரு முக்கிய பகுதிப்பொருள் ஆகும்,
1. வண்ணம் மற்றும் சாயத் தொழில், பீங்கான் தொழில் ஆகிய துறைகளிலும் கால்சியம் கார்பனேட்டு பயன்படுத்தப்படுகிறது.
# கால்சியம் கார்பனேட்டு

## மருத்துவப் பயன்கள்

1. கால்சியம் கார்பனேட்டு மருத்துவ ரீதியாக பரவலாக பயன்படுத்தப்படுகிறது, கால்சியம் சத்தைக் கொடுக்கும் உணவுக் கூட்டுப் பொருளாக இதைப் பயன்படுத்துகிறார்கள். இரைப்பை அமில நீக்கியாகவும், சிறுநீரக பாதிப்பால் இரத்தத்தில் பாசுப்பேட்டு அளவு அதிகரிக்கும்போது சிகிச்சை அளிக்கவும் இதைப் பயன்படுத்துகிறார்கள். மாத்திரைகள் மற்றும் பிற மருந்துகள் ஒரு மந்த நிரப்பியாக மருந்து துறையில் இது பயன்படுத்தப்படுகிறது.
1. கால்சியம் ஆக்சைடு மற்றும் பற்பசை தயாரிக்கவும் கால்சியம் கார்பனேட்டு பயன்படுத்தப்படுகிறது. மேலும், நிறம் பராமரிப்பு மற்றும் உணவுப் பாதுகாப்புப் பொருளாகவும் இது பயன்படுத்தப்படுகிறது.
1. கால்நடைகள் மற்றும் உயர் கால்சியம் உணவுகளில் இருந்து கிடைக்கும் அதிக கால்சியம் பால்-ஆல்கலி நோய்க்குறியை ஏற்படுத்துகிறது. இது கடுமையான நச்சுத்தன்மையைக் கொண்டிருக்கிறது மற்றும் மரணத்தையும் உண்டாக்குகிறது. இதனால் வாந்தி, வயிற்று வலி, மூளை பாதிப்பு மூலம் மரணம் வரை நிகழ வாய்ப்பு உண்டு.
1. ஓர் உணவுக் கூட்டுப் பொருளாக கால்சியம் கார்பனேட்டு அங்கீகரிக்கப்பட்டு ஐரோப்பிய ஒன்றிய எண் 170 என அளிக்கப்பட்டுள்ளது. பசும்பாலில் அதிக அளவு கால்சியம் கார்பனேட்டு உள்ளது என அங்கீகரிக்கப்பட்டுள்ளது. அமெரிக்கா, ஆத்திரேலியா, நியூசிலாந்து முதலிய நாடுகள் இதை அங்கீகரித்துள்ளன.
# கால்சியம் கார்பனேட்டு

## விவசாயப் பயன்

1. மண்ணின் அமிலத்தன்மையை குறைக்க விவசாய சுண்ணாம்பாக கால்சியம் கார்பனேட்டு பயன்படுத்தப்படுகிறது. இது மண்ணின் pH மதிப்பை உயர்த்துகிறது. pH மதிப்பு குறைவாக இருந்தால் அமிலத்தன்மை அதிகமாக இருக்கும்.
1. தாவரங்களுத் தேவையான மக்னீசியம் மற்றும் கால்சியம் உப்புகளுக்கு இது ஆதார மூலமாகத் திகழ்கிறது
1. மண்ணின் தண்ணீர் ஊடுறுவும் தன்மையை அதிகரிக்கச் செய்கிறது.  
வீடுகளில் துப்புரவுப் பணிக்காக கால்சியம் கார்பனேட்டு பயன்படுத்தப்படுகிறது. சுற்றுச் சூழலில் மண் மற்றும் நீரின் அமிலத்தன்மையை முறைப்படுத்த கால்சியம் கார்பனேட்டு பயன்படுத்தப்படுகிறது. புதை பொருட்களை எரிக்கும்போது அவற்றிலுள்ள SO2 மற்றும் NO2 உமிழ்வுகளைக் குறைப்பதற்காக கால்சியம் கார்பனேட்டு சேர்க்கப்படுகிறது.
# ஒரு நாள் கூத்து (திரைப்படம்)

**ஒரு நாள் கூத்து** (*Oru Naal Koothu*) 2016 ஆவது ஆண்டில் வெளியான ஓர் இந்தியத் தமிழ்த் திரைப்படமாகும். நெல்சன் இயக்கிய இப்படத்தை ஜே. செல்வக்குமார் தயாரித்திருந்தார். அட்டகத்தி தினேஷ், மியா, நிவேதா பெத்துராஜ் ஆகியோர் முக்கிய வேடங்களில் நடித்திருந்தனர். 2016 சூலை 9 அன்று வெளியான இத்திரைப்படம் விமர்சகர்களிடம் நேர்மறையான விமர்சனத்தைப் பெற்றது.
# ஒரு நாள் கூத்து (திரைப்படம்)

## நடிகர்கள்

- அட்டகத்தி தினேஷ் - ராஜ்குமார்
- மியா - இலட்சுமி
- நிவேதா பெத்துராஜ் - காவியா
- ரித்விகா - சுசீலா
- கருணாகரன் - இராகவேந்திரன்
- ரமேஷ் திலக் - சதீசு
- பாலா சரவணன் - சோல்டர்
- சார்லி - பெஞ்சமின்
- நாகினீது
- சாமிநாதன்
- லிங்கேசு
- அபினவ்
- இராம்தாஸ்
# ஒரு நாள் கூத்து (திரைப்படம்)

## பாடல்கள்

பண்ணையாரும் பத்மினியும் திரைப்படத்திற்கு இசையமைத்த ஜஸ்டின் பிரபாகரன் இசையமைத்திருந்தார். ஐந்து பாடல்களைக் கவிஞர்கள் மதன் கார்க்கி, விவேக், வீரா, சங்கர் தாசு, கோபாலகிருஷ்ண பாரதி ஆகியோர் எழுதியிருந்தனர்.
# அரசு மேல்நிலைப் பள்ளி, மாதவலாயம்

**மாதவலாயம் அரசு மேல்நிலைப்பள்ளி**, கன்னியாகுமரி மாவட்டம் தோவாளை வட்டாரத்தில் உள்ள மேல்நிலைப்பள்ளியாகும். இப்பள்ளி நடுநிலைப்பள்ளியாக 1978-ம் ஆண்டு துவங்கப்பட்டு, 1998–ம் ஆண்டு உயர்நிலைப்பள்ளியாக தரம் உயர்த்தப்பட்டது. 2005–ம் ஆண்டு மேல்நிலைப்பள்ளியாக தரம் உயர்த்தப்பட்டது. 2017 ஆம் கல்வி ஆண்டின் படி 300 மாணவ மாணவிகளும் 15 ஆசிரியர்களும் உள்ளனர்.
# அரசு மேல்நிலைப் பள்ளி, மாதவலாயம்

## முன்னாள் மாணவர் சங்கம்

இப்பள்ளியில் படித்த முன்னாள் மாணவர்கள் ஒருங்கிணைந்து பள்ளியின் வளர்ச்சிக்காக முன்னாள் மாணவர் சங்கத்தினை நடத்தி வருகின்றனர்.
# அரசு மேல்நிலைப் பள்ளி, மாதவலாயம்

## பள்ளியில் இயங்கி வரும் அமைப்புகள்

1. நாட்டு நலப்பணித் திட்டம்
1. சாரண சாரணியர் இயக்கம்
1. சுற்றுச்சூழல் மன்றம்
1. பசுமைப்படை
1. செஞ்சிலுவைச் சங்கம்
# அரசு மேல்நிலைப் பள்ளி, மாதவலாயம்

## நாட்டு நலப்பணித்திட்டம்

நாட்டுநலப்பணித்திட்டம் 2015-ம் ஆண்டு இப்பள்ளியில் துவங்கப்பட்டது. இப்பள்ளியில் 11-ம் வகுப்பில் 25 மாணவ மாணவிகளும் 12-ம் வகுப்பில் 25 மாணவ மாணவிகளும் இத்திட்டத்தில் இணைந்து செயலாற்றி வருகின்றனர்.
# அரசு மேல்நிலைப் பள்ளி, மாதவலாயம்

## தகவல் தொழில் நுட்ப மன்றம்

இப்பள்ளியில் மாணவ மாணவிகளுக்கு புதிய தகவல் தொழில்நுட்பங்களை அறிந்து கொள்ள தகவல் தொழில்நுட்ப மன்றம் வாரந்தோறும் செயல்பட்டு வருகிறது.
# மாதவலாயம் அரசு மேல்நிலைப் பள்ளி

**மாதவலாயம் அரசு மேல்நிலைப்பள்ளி** , கன்னியாகுமரி மாவட்டம் தோவாளை வட்டாரத்தில் உள்ள மேல்நிலைப்பள்ளியாகும் . இப்பள்ளி நடுநிலைப்பள்ளியாக 1978-ம் ஆண்டு துவங்கப்பட்டு , 1998 –ம் ஆண்டு உயர்நிலைப்பள்ளியாக தரம் உயர்த்தப்பட்டது. 2005 –ம் ஆண்டு மேல்நிலைப்பள்ளியாக தரம் உயர்த்தப்பட்டது. 2017 ஆம் கல்வி ஆண்டின் படி 300 மாணவ மாணவிகளும் 15 ஆசிரியர்களும் பணியாற்றி வருகின்றனர்.
# மாதவலாயம் அரசு மேல்நிலைப் பள்ளி

## பெற்றோர் ஆசிரியர் கழகம்

இப்பள்ளியின் பெற்றோர் ஆசிரியர் கழகத்தலைவராக முன்னாள் ஓய்வு பெற்ற தலைமையாசிரியர் பணியாற்றி வருகிறார்.
# மாதவலாயம் அரசு மேல்நிலைப் பள்ளி

## முன்னாள் மாணவர் சங்கம்

இப்பள்ளியில் படித்த முன்னாள் மாணவர்கள் ஒருங்கிணைந்து பள்ளியின் வளர்ச்சிக்காக முன்னாள் மாணவர் சங்கத்தினை நடத்தி வருகின்றனர்.
# மாதவலாயம் அரசு மேல்நிலைப் பள்ளி

## பள்ளியில் இயங்கி வரும் அமைப்புகள்

1. நாட்டு நலப்பணித் திட்டம்
1. சாரண சாரணியர் இயக்கம்
1. சுற்றுச்சூழல் மன்றம்
1. பசுமைப்படை
1. செஞ்சிலுவைச் சங்கம்
# மாதவலாயம் அரசு மேல்நிலைப் பள்ளி

## நாட்டு நலப்பணித்திட்டம்

நாட்டுநலப்பணித்திட்டம் 2015-ம் ஆண்டு இப்பள்ளியில் துவங்கப்பட்டது. இப்பள்ளியில் 11-ம் வகுப்பில் 25 மாணவ மாணவிகளும் 12-ம் வகுப்பில் 25 மாணவ மாணவிகளும் இத்திட்டத்தில் இணைந்து செயலாற்றி வருகின்றனர்.இப் பள்ளியில் கணிணி ஆசிாியா் நாட்டு நலப் பணித் திட்ட ஒருங்கிணைப்பாளராக செயல்பட்டு வருகிறாா்.
# மாதவலாயம் அரசு மேல்நிலைப் பள்ளி

## தகவல் தொழில் நுட்ப மன்றம்

இப்பள்ளியில் மாணவ மாணவிகளுக்கு புதிய தகவல் தொழில்நுட்பங்களை அறிந்து கொள்ள தகவல் தொழில்நுட்ப மன்றம் வாரந்தோறும் செயல்பட்டு வருகிறது. 2017ஆம் ஆண்டில் மாவட்ட அளவில் நடைபெற்ற கணினிப்போட்டியில் இப்பள்ளி மாணவன் அரசுப்பள்ளிகளில் முதல் இடம் பெற்றான்.
# புகுயாமா ஒடுக்கம்

**புகுயாமா ஒடுக்கம்** *(Fukuyama reduction)* என்பது ஒரு கரிம வேதியியல் ஒடுக்க வினையாகும். இவ்வினையில் ஒரு தயோயெசுத்தர் ஒரு ஆல்டிகைடாக ஒடுக்கப்படுகிறது. வினையூக்கி அளவு பலேடியம் முன்னிலையில் சிலில் ஐதரைடு இவ்வினையை நிகழ்த்துகிறது. தொக்ரு புகுயாமா இவ்வினையை 1990 ஆம் ஆண்டு கண்டுபிடித்தார். இவ்வினையின் அசல் நோக்கம் சிலில் ஐதரைடு டிரையெத்தில்சிலேனுக்காகவும், வினையூக்கி பலேடியம் கார்பனுக்காகவும் பயன்படுகின்றன.  
:  
தயோயெசுத்தர் சேர்மத்தின் முன்னோடியான கார்பாக்சிலிக் அமிலங்களை ஆல்டிகைடுகளாக மாற்றுவதற்கு புகுயாமா ஒடுக்க வினை பயன்படுகிறது. இரண்டாம் நிலை ஒடுக்கத்தினால் ஆல்ககால் உருவாவதற்கு வாய்ப்பிருப்பதால் இச்செயல்முறை கடினமானதாகக் கருதப்படுகிறது.
# புகுயாமா ஒடுக்கம்

## வினை வழிமுறை

வினையூக்க சுழற்சியே புகுயாமா ஒடுக்க வினைக்கன அடிப்படை வினை வழிமுறையாகும். * ஆக்சிசனேற்ற கூட்டுவினை:
- : <ce>{R-C(O)-SR} + Pd^0 -> RC(O)-Pd^{II}-SR</ce>
- உலோக ஈனிமாற்ற வினை:
- : <ce>{RC(O)-Pd^{II}-SR} + R3SiH -> {RC(O)-Pd^{II}-H} + R3Si-SR</ce>
- ஒடுக்க நீக்கம்:
- : <ce>RC(O)-Pd^{II}-H -> {RC(O)-H} + Pd^0</ce>
# புகுயாமா ஒடுக்கம்

## எல்லை

புகுயாமா ஒடுக்க வினையின் மாறுபட்ட வினைகளில் மைய போரான்-டைபிர்ரோமெத்தேன் மூலக்கூறு தயாரிக்கப்படுகிறது :  
:
தொடர்புடைய புகுயாமா பிணைப்பு வினையில் ஐதரைடு கார்பன் மின்னணு மிகுபொருளால் இடப்பெயர்ச்சி செய்யப்படுகிறது.
# தமிழ்நாடு ஆசிரியர் தேர்வு வாரியம்

**தமிழ்நாடு ஆசிரியர் தேர்வு வாரியம்** *(Tamil Nadu Teachers Recruitment Board)* என்பது தமிழ்நாடு அரசின் கீழ் இயங்கும் அரசுப்பள்ளிகள், பல்தொழிநுட்பக் கல்லூரிகள் மற்றும் கல்லூரிகளுக்கு தகுதி வாய்ந்த ஆசிரியர்களை தேர்வு செய்யும் தன்னாட்சி அமைப்பாகும். தமிழ்நாட்டின் தலைநகர் சென்னையின் நுங்கம்பாக்கம் பகுதியில் கல்லூரி சாலையில் உள்ள பேராசிரியர் அன்பழகன் கல்வி வளாகத்திலுள்ள ஈவிகே சம்பத் மாளிகையின் மூன்று மற்றும் நான்காவது தளத்தில் இந்நிறுவனம் அமைந்துள்ளது.
# தமிழ்நாடு ஆசிரியர் தேர்வு வாரியம்

## வரலாற்றுக் கண்ணோட்டம்

தமிழ்நாடு அரசுப் பணியாளர் தேர்வாணையத்தால் அரசுப் பள்ளிகளில் ஆசிரியர் பணியிடங்களுக்கு தெரிவு செய்வதில் ஏற்பட்டுள்ள காலதாமதத்தைக் களைவதற்கும், விரைவுபடுத்துவதற்கும் இத்தேர்வாணையம் 17 ஆகத்து 1987 இல் அமைக்கப்பட்டது. இதன் முக்கிய நோக்கம் மாணவர்களின் நலன் கருதி ஆசிரியர்களைத் தேர்ந்தெடுக்கும் செயல்முறை மற்றும் ஆசிரியர்களை சரியான நேரத்தில் பணியமர்த்துதல்.  
**முதலில் ஆசிரியர் தேர்வு வாரியத்தின் அமைப்பு பின்வருமாறு:**  
- தலைவர் - பள்ளிக் கல்வி இயக்குநர் பொறுப்பில்
- உறுப்பினர்கள் - பள்ளிக் கல்வி இணை இயக்குநர் பொறுப்பில்
- உறுப்பினர் செயலாளர் - பள்ளிக் கல்வி இணை இயக்குநர் பொறுப்பில்  
பின்னர், கல்லூரிக் கல்வி, தொழில்நுட்பக் கல்வி மற்றும் சட்டக் கல்வித் துறைகளில் உள்ள அனைத்து ஆசிரியர் பணியிடங்களையும் தேர்வு செய்ய ஆசிரியர் தேர்வு வாரியத்திற்கு ஒப்படைக்கப்பட்டது. 26.9.1990 தேதியிட்ட அரசாணை. நிலை எண்.1357 கல்வித் துறையின்படி வாரியத்தின் அமைப்பு பின்வருமாறு திருத்தப்பட்டது.  
- தலைவர் - ஒரு மூத்த இந்திய ஆட்சிப்பணி அதிகாரி
- உறுப்பினர்கள் - பள்ளிக் கல்வி இயக்குநரின் பொறுப்பில் ஒருவர், கல்லூரிக் கல்வி இயக்குநர் பொறுப்பில் ஒருவர்
- உறுப்பினர் செயலாளர் - கூடுதல் இயக்குநர் / பள்ளிக் கல்வி / கல்லூரிக் கல்வி / தொழில்நுட்பக் கல்வி இணை இயக்குநர் பொறுப்பில்.  
ஜூலை 12, 1988 தேதியிட்ட அரசணை. நிலை எண்.1223, கல்வித் துறை, (V2) துறையின்படி, ஆசிரியர் தேர்வு வாரியத்திற்கான (TRB) நடைமுறை விதிகளுக்கு அரசாங்கம் ஒப்புதல் அளித்துள்ளது, இது பின்னர் திருத்தப்பட்டது. முந்தைய விதிமுறைகளில் பெரும்பாலானவை தற்போது ஆசிரியர் தேர்வு வாரியத்தால் ஆல் ஏற்றுக்கொள்ளப்பட்ட கணினி அடிப்படையிலான சோதனையுடன் தொடர்புடையவை அல்ல. எனவே புதிய நடைமுறை விதிகள் தேவை.  
1.7.2021 அன்று நடைபெற்ற மாண்புமிகு தமிழக முதலமைச்சரின் கூட்டத்தின் போது, நிலையான விதிமுறைகள் மற்றும் நடைமுறைகளை அறிமுகப்படுத்தி ஆசிரியர் தேர்வு வாரிய அலுவலகத்தை மறுசீரமைக்க முடிவு செய்யப்பட்டது. அதன்படி, ஆசிரியர் தேர்வு வாரியத்தின் தரத்தை மேம்படுத்துவதற்கான வழிகள் மற்றும் வழிமுறைகளை பரிந்துரைப்பதற்கான ஒரு குழு அரசாணை. நிலை எண். 135, பள்ளிக் கல்வி (TRB) துறை, 20.9.2021 அன்று உருவாக்கப்பட்டது.
03.01.2023 தேதியிட்ட TRB G.O.(Ms.) No.1, School Education, (TRB) துறையின் மறுசீரமைப்பு.
30.05.2023 தேதியிட்ட TRB G.O.(Ms.) No.97, School Education, (TRB) துறையின் கூடுதல் உறுப்பினராக நிதி துறை செயலாளர் சேர்க்கை.
# தமிழ்நாடு ஆசிரியர் தேர்வு வாரியம்

## தேர்வு வாரியத் தலைவர்

| 1 | மே 1989 முதல் டிசம்பர் 1989 வரை | எம்.அகமது, ஐ.ஏ.எஸ். |  |
| --- | --- | --- | --- |
| 2 | டிசம்பர் 1989 முதல் ஜுலை 1992 வரை | கே.ஆலுடையபிள்ளை, ஐ.ஏ.எஸ். |  |
| 3 | அக்டோபர் 1992 முதல் செப்டம்பர் 1993 வரை | லட்சுமிபிரனேஷ், ஐ.ஏ.எஸ். |  |
| 4 | செப்டம்பர் 1993 முதல் மார்ச்சு 1994 வரை | ஆறுமுகம், ஐ.ஏ.எஸ். |  |
| 5 | மார்ச்சு 1994 முதல் ஜுன் 1994 வரை | கங்கதர்ஜாஸ், ஐ.ஏ.எஸ். |  |
| 6 | ஜுலை 1994 முதல் அக்டோபர் 1994 வரை | ஏ.பால்ராஜ், ஐ.ஏ.எஸ். |  |
| 7 | அக்டோபர் 1994 முதல் மார்ச்சு 1996 வரை | எம்.ராமு, ஐ.ஏ.எஸ். |  |
| 8 | மார்ச்சு 1996 முதல் ஆகஸ்ட் 1996 வரை | குத்சியா காந்தி, ஐ.ஏ.எஸ். |  |
| 9 | ஆகஸ்ட் 1996 முதல் ஜுலை 2002 வரை | பி.ஆர்.பிந்துமாதவன், ஐ.ஏ.எஸ். |  |
| 10 | ஜுலை 2002 முதல் மே 2007 வரை | தங்கம் சங்கரநாராயணன், ஐ.ஏ.எஸ். |  |
| 11 | மே 2007முதல் அக்டோபர் 2007 வரை | பி. ராமமோகன ராவ், ஐ.ஏ.எஸ். |  |
| 12 | நவம்பர் 2007 முதல் பிப்ரவரி 2011 வரை | பி.ஏ. ராமையா, ஐ.ஏ.எஸ். |  |
| 13 | மார்ச்சு 2011 முதல் மே 2011 வரை | டி.சபிதா, ஐ.ஏ.எஸ். (எஃப்ஏசி) |  |
| 14 | ஜுன் 2011 முதல் ஆகஸ்ட் 2013 வரை | சுர்ஜித் கே.சௌத்ரி, ஐ.ஏ.எஸ். |  |
| 15 | ஆகஸ்ட் 2013 முதல் பிப்ரவரி 2017 வரை | வி.பு.நாயர், ஐ.ஏ.எஸ். |  |
| 16 | பிப்ரவரி 2017 முதல் ஜுன் 2017 வரை | ககர்லா உஷா, ஐ.ஏ.எஸ். (எஃப்ஏசி) |  |
| 17 | ஜுன் 2017 முதல் டிசம்பர் 2017 வரை | டாக்டர் டி.ஜகந்நாதன், ஐ.ஏ.எஸ். (எஃப்ஏசி) |  |
| 18 | ஜனவரி 2018 முதல் பிப்ரவரி 2018 வரை | கே.ஸ்ரீனிவாசன், ஐ.ஏ.எஸ். |  |
| 19 | பிப்ரவரி 2018 முதல் மார்ச் 2018 வரை | கே.ஸ்ரீனிவாசன்,ஐ.ஏ.எஸ். (எஃப்ஏசி) |  |
| 20 | மார்ச் 2018 முதல் ஏப்ரல் 2018 வரை | க.நந்தகுமார், ஐ.ஏ.எஸ். |  |
| 21 | ஏப்ரல் 2018 முதல் டிசம்பர் 2018 வரை | எஸ்.ஜெயந்தி, ஐ.ஏ.எஸ். |  |
| 22 | டிசம்பர் 2018 முதல் ஜூலை 2019 வரை | என்.வெங்கடேஷ், ஐ.ஏ.எஸ். (எஃப்ஏசி) |  |
| 23 | ஜூலை 2019 முதல் அக்டோபர் 2020 வரை | ஜி.லதா, ஐ.ஏ.எஸ். |  |
| 24 | அக்டோபர் 2020 முதல் ஜூன் 2021 வரை | எல்.நிர்மல் ராஜ், ஐ.ஏ.எஸ். |  |
| 25 | ஜூன் 2021 முதல் செப்டம்பர் 2022 வரை | ஜி.லதா, ஐ.ஏ.எஸ். |  |
| 26 | செப்டம்பர் 2022 முதல் மே 2023 | கே. நந்தகுமார் ஐ.ஏ.எஸ்.(எஃப்ஏசி) |  |
| 27 | மே 2023 முதல் ஆகத்து 2023 | அர்ச்சனா பட்நாயக், ஐ.ஏ.எஸ். |  |
| 28 | ஆகத்து 2023 முதல் | பி. வெங்கடபிரியா ஐ.ஏ.எஸ் | } |
# தமிழ்நாடு ஆசிரியர் தேர்வு வாரியம்

## செயல்பாடு

பள்ளிக் கல்வித் துறையின் கீழ் உள்ள பள்ளிகளில் ஆசிரியர்களை ஆட்சேர்ப்பு செய்வதற்காக, 1987 ஆம் ஆண்டு ஆசிரியர் தேர்வு வாரியம் உருவாக்கப்பட்டது. வாரியம் இப்போது ஆசிரியர்கள் மற்றும் உதவிப் பேராசிரியர் ஆகிய மூன்று துறைகளுக்குப் பணியமர்த்தும் பொறுப்பைக் கொண்டுள்ளது. பள்ளிக் கல்வி, உயர்கல்வி மற்றும் சட்டப் படிப்பு. ஆசிரியர் தேர்வு வாரியம் தமிழகத்தில் ஆசிரியர் தகுதித் தேர்வை நடத்துவதற்கான நோடல் ஏஜென்சியாகவும் நியமிக்கப்பட்டுள்ளது.  
**பல்வேறு வகை பதவிகளுக்கான ஆட்சேர்ப்பு: -**  
ஆசிரியர் ஆட்சேர்ப்பு வாரியத்திடம் பின்வரும் வகைப் பணிகளுக்கான நேரடி ஆட்சேர்ப்பு மேற்கொள்ளப்படுகிறது.  
**பள்ளிக் கல்வி**  
- இடைநிலை வகுப்பு ஆசிரியர்கள்
- உடற்கல்வி ஆசிரியர்கள்
- ஓவிய ஆசிரியர்கள்
- பி.டி. உதவியாளர்கள்
- தையல் ஆசிரியர்கள்
- இசை ஆசிரியர்கள்.
- முதுகலை உதவியாளர்கள்
- உடற்கல்வி இயக்குநர்கள், தரம் - I
- கணினி பயிற்றுனர்கள், தரம் - I
- தொகுதி கல்வி அலுவலர்கள்
- வேளாண் பயிற்றுனர்கள்
- SCERT - விரிவுரையாளர்கள்
- SCERT - மூத்த விரிவுரையாளர்கள்
- SCERT - இளநிலை விரிவுரையாளர்கள்  
**உயர் கல்வி**  
- அரசு பொறியியல் கல்லூரிகளில் உதவிப் பேராசிரியர்கள்
- அரசு பாலிடெக்னிக் கல்லூரிகளில் விரிவுரையாளர்கள்
- அரசு கலை மற்றும் அறிவியல் கல்லூரிகள் மற்றும் கல்வியியல் கல்லூரியில் உதவிப் பேராசிரியர்கள்  
**சட்ட ஆய்வுகள் இயக்குநரகம்**  
- அரசு சட்டக் கல்லூரிகளில் உதவிப் பேராசிரியர்கள்
# தமிழ்நாடு ஆசிரியர் தேர்வு வாரியம்

## வாரியம்

| 1 | தலைவர் | ஒரு ஐ.ஏ.எஸ். அதிகாரி, சூப்பர் டைம் (G.O(Ms)No.1357,
Education Department, dated 26.09.1990) |
| --- | --- | --- |
| 2 | உறுப்பினர் | உறுப்பினர் பள்ளிக் கல்வி
(பள்ளிக் கல்வி இயக்குநர்கேடரில்) |
| 3 | உறுப்பினர் | உறுப்பினர் பள்ளிக் கல்வி
(பள்ளிக் கல்வி இயக்குநர் கேடரில்) |
| 4 | உறுப்பினர் (Ex-Officio) | செயலாளர், மனிதவள மேலாண்மை துறை அவரது பிரதிநிதி. |
| 5 | உறுப்பினர் (Ex-Officio) | பள்ளிக் கல்வி இயக்குநர். |
| 6 | உறுப்பினர் (Ex-Officio) | தொழில்நுட்ப கல்வி இயக்குநர். |
| 7 | உறுப்பினர் (Ex-Officio) | } |
கல்லூரி கல்வி இயக்குநர்.
|-
|8
செயலாளர் நிதி துறை அல்லது அவரது பிரதிநிதி.
|}
# தமிழ்நாடு ஆசிரியர் தேர்வு வாரியம்

## சமீபத்திய சாதனைகள்

- 1. ஆசிரியர் ஆட்சேர்ப்பு வாரியம் O/o ஆசிரியர் ஆட்சேர்ப்பு வாரியத்தை மறுசீரமைப்பதற்காக கொள்கை மேம்பாடு, தர மேம்பாடு, நிர்வாக மேம்பாடு, கட்டமைப்பு மேம்பாடு மற்றும் நிலையான செயல்பாட்டு நடைமுறைகளுக்கான வரைவு பரிந்துரைகளை தயாரித்தது. இது தொடர்பாக அரசின் ஒப்புதலுக்காக காத்திருக்கிறது.
- 2. 16-07-2022 முதல் 18-07-2022 வரை அரசு பல்தொழில்நுட்பக் கல்லூரிகளில் விரிவுரையாளர் பதவிக்கு ஆசிரியர் ஆட்சேர்ப்பு வாரியத்தின் அலுவலகத்தில் 3 நாட்களுக்கு 2189 விண்ணப்பதாரர்களுக்கு சான்றிதழ் சரிபார்ப்பு நடத்தப்பட்டது.
- 3. 02-09-2022 முதல் 04-09-2022 வரை அரசுப் பள்ளிகளில் முதுகலை உதவியாளர் பணிக்கு 8712 விண்ணப்பதாரர்களுக்கு 3 நாட்களுக்கு ஆசிரியர் தேர்வு வாரிய அலுவலகத்தில் சான்றிதழ் சரிபார்ப்பு நடத்தப்பட்டது.
# தமிழ்நாடு ஆசிரியர் தேர்வு வாரியம்

## முக்கியத்துவம்

இந்திய அரசின் மத்திய மனிதவள மேம்பாட்டு அமைச்சகத்தின் கீழ் இயங்கி வரும் தேசிய ஆசிரியர் கல்வி கவுன்சிலின் வழிகாட்டுதலின்படி, தமிழக பள்ளிக் கல்வித் துறை இந்தத் தேர்வுக்கான அரசாணையை வெளியிட்டது. இதன்படி, தமிழ் நாட்டில் ஆசிரியர்கள் நியமனத்திற்கு ஆசிரியர்களுக்கான தகுதித் தேர்வுகளை நடத்தும் முகமையாக இயங்கி வருகிறது. முறையான அறிவிப்பு வெளியிடப்பட்டு நடத்தப்படும் இந்தத் தேர்வில் தேர்ச்சி பெற்றால் மட்டுமே அவர்கள் தமிழ்நாடு அரசு மற்றும் தமிழ்நாடு அரசு உதவி பெறும் பள்ளிகளில் ஆசிரியர்களாக நியமிக்கப்படுவார்கள்.
# தமிழ்நாடு ஆசிரியர் தேர்வு வாரியம்

## நடத்தப்படும் தேர்வுகள்

1. ஆசிரியர் தகுதி தேர்வு
1. முதுநிலைப்பட்டதாரி ஆசிரியர்களுக்கான தேர்வு
1. உயர்கல்வி நிறுவனங்கள் மற்றும் கல்லூரி பேராசிரியர்களுக்கான தேர்வு
# எளிய அரோமாட்டிக் வளையம்

**எளிய அரோமாட்டிக் வளையங்கள்** *(Simple aromatic rings)* என்பவை எளிய அரீன்கள் அல்லது எளிய அரோமாட்டிக்குகளைக் குறிக்கின்றன. அரோமாட்டிக் கரிமச் சேர்மங்களான இவை இணை சமதள வளைய அமைப்புகளால் ஆக்கப்பட்டுள்ளன. பல எளிய அரோமாட்டிக் வளையங்கள் சாதாரணமான பெயரையே கொண்டுள்ளன. பதிலீடு செய்யப்பட்ட சிக்கலான மூலக்கூறுகளின் அடித்தள அல்லது உட்புறக் கட்டமைப்புகளில் இவை காணப்படுகின்றன. பென்சீன், இண்டோல், சைக்ளோடெட்ராடெக்காயெப்டேன் போன்றவை சில எளிய அரோமாட்டிக் சேர்மங்களாகும்.
கார்பன் அல்லாத வளைய அணுக்களைப் பெற்றுள்ள நிலையில், எளிய அரோமாட்டிக் வளையங்களை பல்லினவளையங்களாக வகைப்படுத்த முடியும். ஆக்சிசன், நைட்ரசன், அல்லது கந்தகம் போன்றவற்றை உதாரணமாகக் கருதலாம். பென்சீன் போன்ற சேர்மத்தில் ஒற்றை வளையத்தையும், நாப்தலீன் போன்ற சேர்மங்களில் இரட்டை வளையத்தையும், ஆந்திரசீன் போன்ற சேர்மத்தில் பலவளையங்களாகவும் இவை அமைந்துள்ளன. மேலும், எளிய ஒற்றைவளைய அரோமாட்டிக் வளையங்கள் பொதுவாக பிர்ரோல் போன்ற ஐந்து உறுப்பினர் வளையமாக அல்லது பிரிடின் போன்ற ஆறு உறுப்பினர் வளையமாக அமைகின்றன. இணைந்த அரோமாட்டிக் வளையங்களில், ஒற்றை வளையங்கள் தங்களிடையே பிணைப்புகளைப் பங்கீடு செய்து கொள்கின்றன.